《朱叔祥虹山园三首 其二》
明代·韩上桂

水阁波光远，山亭翠色微。樵歌来别径，文酒度清晖。

地苦竹从瘦，潭深鳜故肥。主人浑无着，鸥鸟自忘机。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。